It-Tribunal għas-Servizz Pubbliku: digriet tal-10 ta’ Settembru 2007, Speiser vs Il-Parlament, F-146-/06 , EU:F:2007:153 , punt 21

Il-Qorti tal-Prim’Istanza: digrieti tal-11 ta’ Mejju 1992, Whitehead vs Il-Kummissjoni, T-34-/91 , EU:T:1992:64 , punt 18 , u tas-7 ta’ Settembru 2005, Krahl vs Il-Kummissjoni, T-358-/03 , EU:T:2005:301 , punt 35 u l-ġurisprudenza ċċitata

Il-Qorti tal-Ġustizzja: digriet tal-4 ta’ Ġunju 1987, P. Vs CES, 16/86 , EU:C:1987:256 , punt 6

It-terminu ta’ tliet xhur sabiex jitressaq ilment kontra att li jikkawża preġudizzju, previst fl-Artikolu 90(2) tar-Regolamenti tal-Persunal, huwa ta’ ordni pubbliku u ma huwiex għad-dispożizzjoni tal-partijiet u tal-qorti, sa fejn dan ġie stabbilit sabiex tiġi żgurata ċ-ċarezza u ċ-ċertezza tas-sitwazzjonijiet legali, kif ukoll iċ‑ċertezza tad-dritt. Hija għalhekk il-qorti tal-Unjoni li għandha tivverifika, ex officio, jekk dan ġiex osservat.

Ilment amministrattiv u l-azzjoni ġudizzjarja li toħroġ minnu għandhom it-tnejn jiġu indirizzati kontra att li jikkawża preġudizzju lir-rikorrent, fis-sens tal-Artikoli 90(2) u 91(1) tar-Regolamenti tal-Persunal, filwaqt li l-att li jikkawża preġudizzju huwa dak li jaffettwa direttament u immedjatament is-sitwazzjoni legali tal-persuna kkonċernata.

Rikors għal annullament ippreżentat kontra deċiżjoni purament konfermattiva ta’ deċiżjoni preċedenti mhux ikkontestata fit-termini huwa inammissibbli. Deċiżjoni hija purament konfermattiva ta’ deċiżjoni preċedenti meta hija ma tinkludi ebda element ġdid meta mqabbla ma’ dik preċedenti u ma tkunx ippreċeduta minn eżami mill-ġdid tas-sitwazzjoni tad-destinatarju ta’ dan l-att preċedenti.

Ittra tal-amministrazzjoni li tinkludi d-deċiżjoni ta’ rexissjoni tal-kuntratt ta’ membru tal-persunal temporanju konformement mal-Artikolu 139(1)(d) tal-Kondizzjonijiet tal-impieg applikabbli għall-aġenti l-oħra ma tħalli ebda dubju fir-rigward tar-rieda tal-awtorità li tikkonkludi l-kuntratti ta’ reklutaġġ li ttemm il-kuntratt tal-persuna kkonċernata u tikkostitwixxi għalhekk att li jikkawża preġudizzju fis-sens tal-Artikolu 90(2) tar-Regolamenti tal-Persunal.

Mill-banda l-oħra, ittra indirizzata lill-persuna kkonċernata li tiffissa d-data ta’ tmiem tal-kuntratt tagħha ma tistax tiġi kklassifikata mod ieħor għajr sempliċi konferma tad-deċiżjoni preċedenti tar-rexissjoni tal-kuntratt.

(ara l-punti 30, 33, 35 u 36)

Il-Qorti tal-Ġustizzja: sentenzi tad-9 ta’ Marzu 1978, Herpels vs Il-Kummissjoni,54/77, EU:C:1978:45, punti 11 sa 14; tal-10 ta’ Diċembru 1980, Grasselli vs Il-Kummissjoni,23/80, EU:C:1980:284, punt 18, u tal-21 ta’ Jannar 1987, Stroghili vs Il-Qorti tal-Awdituri,204/85, EU:C:1987:21, punt 6

Il-Qorti tal-Prim’Istanza: digrieti tas-27 ta’ Ġunju 2000, Plug vs Il-Kummissjoni, T-608-/97, EU:T:2000:167, punt 22, u tas-7 ta’ Settembru 2005, Krahl vs Il-Kummissjoni, T-358-/03, EU:T:2005:301, punt 38

It-Tribunal għas-Servizz Pubbliku: digrieti tad-19 ta’ Diċembru 2006, Suhadolnik vs Il-Qorti tal-Ġustizzja, F-78-/06, EU:F:2006:141, punt 31; tal-10 ta’ Settembru 2007, Speiser vs Il-Parlament, F-146-/06, EU:F:2007:153, punt 23; tal-15 ta’ Lulju 2008, Pouzol vs Il-Qorti tal-Awdituri, F-28-/08, EU:F:2008:100, punt 45, u tat-8 ta’ Settembru 2011, Pachtitis vs il-Kummissjoni,F-51/11 R, EU:F:2011:130, punt 28